Diari Oficial de la Generalitat Valenciana


Sumari del DOGV 7620, del 22-09-2015 (2015/7711)

DECRET 152/2015, de 18 de setembre, del Consell, pel que s'aprova el Reglament orgànic i funcional de la Vicepresidència i Conselleria d'Igualdad i Polítiques Inclusives.
--------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2015/09/18/152**

### Versions

 30/10/2015 - 27/01/2015  23/09/2015 - 29/10/2015  Text inicial: 28/01/2015 - Actualitat 

### Dades del document

Número de DOGV
:   7620

Data del DOGV
:   22-09-2015

Secció del DOGV
:   I. DISPOSICIONS GENERALS

Número del document
:   2015/7711


Data del document
:   18-09-2015

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Decret

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * administració regional
    * organització administrativa
    * legislació
    * reglament intern

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

La disposició derogatòria única del Decret 5/2017, de 20 de gener, del Consell, deroga el DECRET 152/2015 a excepció de la disposició adicional Primera, Estructura de l'Institut Valencià d'Acció Social (IVAS), que romandrà vigent fins l'aprovació del nou Reglament Orgànic i Funcional de l'Institut Valencià d'Atenció Social i Sanitària (IVASS).

 

**Última revisió 30.10.2015**

 

**Decret 152/2015, de 18 de setembre, del Consell, pel que s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives.**

 

[**(DOGV núm. 7620 de 22.09.2015)**](http://www.dogv.gva.es/datos/2015/09/22/pdf/2015_7711.pdf) **Ref. 007527/2015**

 

PREÀMBUL

 

El Decret 7/2015, de 29 de juny, del president de la Generalitat, pel qual es determinen les conselleries en què s’organitza l’Administració de la Generalitat, modificat pel Decret 10/2015, de 7 de juliol, ha creat la Vicepresidència i Conselleria d’Igualtat i Polítiques Inclusives.

En desplegament del decret esmentat, el Decret 103/2015, de 7 de juliol, del Consell, estableix l’estructura orgànica bàsica de la Presidència i de les conselleries de la Generalitat, i en l’article 9, disposa que la persona titular de la Vicepresidència i Conselleria d’Igualtat i Polítiques Inclusives exercirà de portaveu del Consell i de secretària d’aquest, així com les competències en matèria de polítiques de prestació social, serveis socials, dependència, persones amb discapacitat, família, majors, menors, adopcions, joventut, dona, igualtat, immigració i voluntariat social.

Partint d’aquesta organització, i a l’empara del que disposa l’article 64 de la Llei 5/1983, de 30 de desembre, del Consell, cal aprovar el Reglament orgànic i funcional de la Vicepresidència i Conselleria d’Igualtat i Polítiques Inclusives.

Per tot aixó, de conformitat amb el que estableixen els articles 28.f i 64 de la Llei del Consell, a proposta de la vicepresidenta i consellera d’Igualtat i Polítiques Inclusives, i amb la deliberació prèvia del Consell, en la reunió del dia 18 de setembre de 2015,

 

DECRETE

 

TÍTOL I. Disposicions generals

 

**Article 1. Competències de la Vicepresidència i Conselleria d****’Igualtat i Polítiques Inclusives**

La Vicepresidència i Conselleria d’Igualtat i Polítiques Inclusives és el màxim órgan encarregat de la direcció i execució de la política del Consell en matèria de polítiques de prestació social, serveis socials, dependència, persones amb discapacitat, família, majors, menors, adopcions, joventut, dona, igualtat, immigració i voluntariat social. Així mateix, exercirà de portaveu del Consell i de secretària d’aquest.

 

**Article 2. Òrgans superiors, centres directius i nivell administratiu**

1. Sota l’autoritat de la persona titular del departament, la Vicepresidència i Conselleria d’Igualtat i Polítiques Inclusives està integrada pels órgans superiors i centres directius següents:

a) Secretaria Autonómica de Serveis Socials i Autonomia Personal.

b) Secretaria Autonómica d’Inclusió i de l’Agència Valenciana de la Igualtat.

c) Sotssecretaria.

d) Direcció General de Serveis Socials i Persones en Situació de Dependència.

e) Direcció General de Diversitat Funcional.

f) Direcció General de Planificació, Ordenació, Avaluació i Qualitat.

g) Direcció General d’Inclusió Social.

h) Direcció General de l’Institut Valencià de les Dones i per la Igualtat de Gènere.

i) Direcció General de l’Agència Valenciana d’Igualtat en la Diversitat.

2. El nivell administratiu de la Vicepresidència i Conselleria d’Igualtat i Polítiques Inclusives està constituït per totes les unitats dependents directament dels órgans superiors i del nivell directiu.

 

TÍTOL II. Estructura i competències o funcions dels órgans superiors,   
 directius i serveis centrals del departament

 

CAPÍTOL I. Persona titular de la Vicepresidència i Conselleria   
 d’Igualtat i Polítiques Inclusives

 

**Article 3. Competències de la persona titular de la Vicepresidència i Conselleria d****’Igualtat i Polítiques Inclusives**

1. La persona titular de la Vicepresidència i Conselleria d’Igualtat i Polítiques Inclusives és l’órgan jeràrquic superior del departament i exerceix totes les atribucions conferides per la Llei del Consell, així com qualsevol altra que li atorgue l’ordenament jurídic en l’àmbit competencial assignat a la Vicepresidència i Conselleria d’Igualtat i Polítiques Inclusives.

2. Correspon a qui exercisca la Vicepresidència i Conselleria d’Igualtat i Polítiques Inclusives la presidència de l’Institut Valencià de la Joventut. Generalitat Jove i la presidència de l’Institut Valencià d’Acció Social (IVAS).

3. Sota la direcció superior del titular, la Vicepresidència i Conselleria d’Igualtat i Polítiques Inclusives s’estructura en tres nivells: nivell superior, nivell directiu i nivell administratiu.

4. Per raó de l’àmbit territorial en què s’exerceixen les atribucions, els órgans de la Vicepresidència i Conselleria d’Igualtat i Polítiques Inclusives es classifiquen en serveis centrals i serveis territorials.

 

**Article 4. Gabinet de la persona titular de la Vicepresidència i Conselleria d****’Igualtat i Polítiques Inclusives**

El gabinet de la persona titular de la Vicepresidència i Conselleria d’Igualtat i Polítiques Inclusives és la unitat de suport, assessorament i assistència immediata a la persona titular del departament, de la qual depén directament.

 

**Article 5. Consell de Direcció**

1. El Consell de Direcció és l’órgan col·legiat d’assessorament i assistència a la persona titular del departament en l’elaboració, coordinació i execució del programa d’actuacions del departament. Sota la seua presidència, el Consell de Direcció està integrat per les persones titulars de les secretaries autonómiques, la Sotssecretaria, les direccions generals i el Gabinet del conseller o de la consellera, que exercirà la secretaria del consell esmentat.

2. A les sessions del Consell de Direcció hi podran assistir, a més, les persones responsables de les direccions territorials, serveis, centres, órgans, unitats o ens adscrits al departament quan la persona titular del departament ho considere convenient.

3. La persona titular del departament pot acordar, sempre que ho considere convenient, la constitució d’altres órgans o comissions de caràcter consultiu i d’assessorament per a matèries concretes o assumptes específics, amb la composició que en cada cas determine.

 

**Article 6. Substitucions**

1. En els casos d’absència o malaltia de la persona titular del departament s’aplicarà el que disposa l’apartat 1.i de l’article 12 de la Llei del Consell. Fins que es resolga la substitució, les competències d’aquella com a titular del departament seran exercides temporalment per les persones titulars de les secretaries autonómiques, seguint l’ordre relacional establit en l’article 2 d’aquest reglament, a excepció de les competències que li corresponen com a membre del Consell.

2. Per a la substitució de les persones titulars de les secretaries autonómiques, Sotssecretaria i direccions generals, s’aplicarà, igualment, l’ordre establit en l’article esmentat.

3. El que estableixen els paràgrafs anteriors s’entén sense perjuí del que, si és el cas, dispose la persona titular del departament mitjançant una resolució.

 

CAPÍTOL II. Secretaria Autonómica de Serveis Socials i Autonomia Personal

 

Secció primera. Secretaria Autonómica de Serveis Socials i Autonomia Personal

 

**Article 7. Secretaria Autonómica de Serveis Socials i Autonomia Personal**

1. Sota l’autoritat de la persona titular de la Vicepresidència i Conselleria d’Igualtat i Polítiques Inclusives, la Secretaria Autonómica de Serveis Socials i Autonomia Personal és l’órgan superior que assumeix les funcions que li atribueix l’article 68 de la Llei 5/1983, de 30 de desembre, del Consell, en matèria de polítiques de prestació social, serveis socials, direcció i execució de la política social, coordinació de les polítiques de promoció de l’autonomia personal i atenció a les persones en situació de dependència, a les persones amb discapacitat, majors, menors i adopcions.

2. La Secretaria Autonómica de Serveis Socials i Autonomia Personal està integrada per la Direcció General de Serveis Socials i Persones en Situació de Dependència, la Direcció General de Diversitat Funcional i la Direcció General de Planificació, Ordenació, Avaluació i Qualitat.

 

Secció segona. Direcció General de Serveis Socials i Persones   
 en Situació de Dependència

 

**Article 8. Direcció General de Serveis Socials i Persones en Situació de Dependència**

1. La Direcció General de Serveis Socials i Persones en Situació de Dependència és el centre directiu, dependent de la Secretaria Autonómica de Serveis Socials i Autonomia Personal, al qual corresponen les funcions en matèria de política de serveis socials; de formació; de qualitat de vida; la proposta, programació i execució de les polítiques generals en matèria d’atenció a les persones en situació de dependència, i la participació activa de les persones majors en la societat. Assumeix també les funcions en matèria del menor derivades de la legislació vigent en matèria de protecció i responsabilitat penal de menors.

2. Corresponen a la Direcció General les competències següents:

a) Promoure els serveis socials públics de qualitat en tot el territori de la Comunitat Valenciana.

b) Impulsar l’establiment d’instruments de coordinació en matèria de serveis socials entre les administracions públiques de la Comunitat Valenciana i tots els serveis adscrits a aquesta direcció general i/o que estiguen acreditats per aquesta.

c) Dirigir i coordinar tècnicament i funcionalment, en les matèries de la seua competència, les actuacions de les direccions territorials.

d) Coordinar, supervisar i avaluar els serveis socials de les corporacions locals.

e) Promoure la integració dels serveis municipals d’atenció a la dependència i els serveis d’atenció a famílies, infància i adolescència dins dels equips dels serveis socials generals.

f) Promoure la transparència i fomentar la cultura de la participació en la gestió dels serveis socials articulant mecanismes de comunicació professional, organitzacional i ciutadana; garantint l’accés als serveis socials com a dret de ciutadania, removent els obstacles que impedisquen un tractament digne a les persones que ho requerisquen i promovent una atenció professional i una gestió àgil i eficient de les prestacions.

g) Impulsar la Renda Garantida de Ciutadania, en cooperació amb les administracions locals, perquè arribe a totes les persones en situació de necessitat.

h) Dissenyar, implantar i supervisar els protocols d’intervenció en matèria de serveis socials en coordinació amb les administracions implicades per a desenvolupar-los.

i) Gestionar els serveis i els centres de serveis socials que siguen titularitat de la Generalitat.

j) Planificar, coordinar i impulsar les facultats protectores sobre menors que competeixen la Generalitat en matèria de desemparament, guarda, tutela, acolliment residencial, acolliment familiar i adopció nacional i internacional.

k) Coordinar les competències atribuïdes a la Generalitat i a les entitats públiques en l’execució de mesures judicials per a menors infractors.

l) Elaborar, promoure i executar les mesures per a assegurar una política integral en benefici del menor, exercint les funcions que la normativa vigent atribueix a la Generalitat en matèria de protecció de menors, reeducació i reinserció social de menors infractors, i coordinant els recursos i equips tècnics corresponents.

m) Planificar i impulsar recursos preventius de la situació de risc, de protecció i d’inserció social en matèria de menors, i coordinar els serveis de les xarxes públiques d’atenció primària i especialitzada.

n) Implementar recursos de proximitat en l’atenció de menors en risc, incloent-hi els serveis a domicili.

o) Prestar l’assistència tècnica als centres i serveis, tant de caràcter públic com privat, que actuen en l’àrea funcional de la Direcció General.

p) Planificar i coordinar els recursos i serveis d’atenció a les persones en situació de dependència i els destinats a persones majors.

q) Establir, programar i gestionar els procediments destinats al reconeixement de la situació de les persones dependents i la gestió i supervisió dels serveis i prestacions que li corresponguen, incloent-hi l’elaboració dels programes individuals d’atenció des dels equips municipals.

r) Supervisar i avaluar periódicament el funcionament del sistema d’atenció a la dependència en l’àmbit de la Comunitat Valenciana.

s) Aportar a l’Administració general de l’Estat la informació necessària per a la recepció del nivell mínim de protecció garantit i informar sobre el marc de cooperació interadministrativa amb l’Administració general de l’Estat, que es desenvoluparà per mitjà dels corresponents convenis, en els quals s’acordaran els objectius, els mitjans i els recursos per a l’aplicació dels serveis i prestacions.

t) Impulsar la formació en matèria de dependència de les persones professionals i cuidadores, en col·laboració amb la Direcció General de Planificació, Ordenació, Avaluació i Qualitat.

u) Gestionar els centres especialitzats, centres de dia i d’atenció residencial per a persones majors de titularitat de la Generalitat, així com coordinar i supervisar la xarxa de centres especialitzats, centres de dia i d’atenció residencial per a persones majors de la Comunitat Valenciana la titularitat del quals no siga de la Generalitat, en col·laboració amb la Direcció General de Planificació, Ordenació, Avaluació i Qualitat.

v) Elaborar programes i executar mesures orientades a fomentar la participació activa dels majors en la societat, així com programes d’oci i temps lliure per a persones majors.

w) Gestionar els concerts, subvencions i altres prestacions económiques en matèria de la seua competència.

x) Supervisar les actuacions relatives als serveis i centres en l’àmbit de les seues competències, incloent-hi els tràmits d’autorització d’aquests, així com l’exercici de la facultat sancionadora, sense perjuí de les funcions que té assignades la Direcció General de Planificació, Ordenació, Avaluació i Qualitat.

y) Elaborar els documents tècnics, les instruccions i els procediments necessaris per a aconseguir coherència i coordinació entre tots els programes i actuacions de la Direcció General.

z) Executar qualssevol altres funcions assignades pels titulars dels órgans dels quals depenga jeràrquicament, en matèries del seu àmbit d’actuació funcional.

 

**Article 9. Nivell administratiu de la Direcció General de Serveis Socials i Persones en Situació de Dependència** ****[1]****

1. De la Direcció General de Serveis Socials i Persones en Situació de Dependència depenen:

a) la Subdirecció General de Serveis Socials

b) la Subdirecció General d’Envelliment Actiu i Autonomia Personal.

2. La Subdirecció General de Serveis Socials coordina, gestiona i executa les polítiques establides per la Direcció General i se serveix de les unitats administratives que en depenen; també exercirà les facultats que li delegue o encomane expressament la Direcció General.

Aquesta subdirecció general s’estructura en els serveis següents:

2.1. Servei de Coordinació del Pla Concertat i Serveis de Proximitat, al qual corresponen les funcions següents:

a) Fomentar i coordinar els programes de serveis socials de les corporacions locals, i fer-ne el seguiment.

b) Executar i avaluar els projectes que s’emmarquen dins dels programes de prestacions bàsiques de serveis socials que puguen ser promoguts per altres administracions públiques, o en col·laboració amb aquestes, i fer-ne el seguiment.

c) Dissenyar, implantar i supervisar els protocols d’intervenció en matèria de serveis socials; homogeneïtzar protocols d’actuació, valoració i baremació de serveis, prestacions i recursos de l’Administració pública amb competència en serveis socials.

d) Coordinar amb la resta d’administracions públiques els protocols d’accés de les persones usuàries al sistema valencià de serveis socials.

e) Coordinar les actuacions relatives als centres socials.

f) Promoure la integració dels serveis municipals d’atenció a la dependència (SMAD) dins dels serveis socials generals en els equips base.

g) Promoure la integració dels serveis d’intervenció familiar dins dels serveis socials generals en els equips base.

h) Les altres que, en el marc del seu àmbit funcional, li encomane la Direcció General.

2.2. Servei de Prestacions i Programes de Serveis Socials Generals, al qual corresponen les funcions següents:

a) Coordinar el sistema d’informació d’usuaris de serveis socials (SIUSS).

b) Establir, programar, coordinar i simplificar els procediments d’accés a la gestió de la prestació de la Renda Garantida de Ciutadania, recolzar les entitats locals col·laboradores en la gestió d’aquesta prestació, i donar suport a les accions d’inserció sociolaboral de les persones titulars i beneficiàries d’aquesta prestació.

c) Coordinar les prestacions no contributives d’invalidesa i jubilació (PNC), del Fons d’Assistència Social (FAS) i les prestacions a què es refereix la disposició transitória única del Reial Decret Legislatiu 1/2013, de 29 de novembre, pel qual s’aprova el Text Refós de la Llei General de Drets de les Persones amb Discapacitat i la seua Inclusió Social, i fer-ne el seguiment i l’avaluació.

d) Coordinar amb l’Administració general de l’Estat la gestió de les prestacions no contributives.

e) Les altres que, en el marc del seu àmbit funcional, li encomane la Direcció General.

2.3. Servei de Protecció de la Infància, Joventut, Intervenció familiar i Mesures Judicials, al qual corresponen les funcions següents:

a) Impulsar les actuacions per a la protecció de la infància i l’adolescència.

b) Coordinar, controlar i supervisar els recursos preventius, els serveis especialitzats d’Atenció a la Família i a la Infància (SEAFI), centres de dia de menors i la resta de mesures de suport familiar, i desenvolupar els protocols de prevenció i inserció social en matèria de protecció de menors.

c) Afavorir la integració dels equips de famílies dins dels equips socials generals bàsics.

d) Potenciar recursos de suport a la família i a la formació, la captació i el suport a nuclis familiars alternatius per a l’atenció a menors.

e) Dissenyar i coordinar les actuacions corresponents a l’exercici de les facultats protectores sobre menors en matèria de desemparament, tutela, guarda i acolliment residencial, i desenvolupar els procediments i protocols d’intervenció.

f) Dissenyar, implantar i supervisar els procediments de tramitació dels acolliments residencials de menors, així com dissenyar els protocols d’intervenció en centres residencials de protecció de menors.

g) Supervisar les actuacions relatives als serveis i centres de protecció de menors que competeixen el Servei.

h) Preparar, supervisar i coordinar l’execució dels contractes relatius a centres i serveis de prevenció, protecció i inserció de menors.

i) Preparar subvencions relatives a recursos preventius i d’acolliment residencial, i fer-ne el seguiment.

j) Tramitar els expedients sancionadors relatius a infraccions administratives en matèria d’acolliment residencial, de recursos per a l’execució de mesures judicials de menors i els altres recursos competència del Servei.

k) Estudiar la legislació i valorar la necessitat de mesures normatives en la matèria de competència del Servei.

l) Dissenyar i coordinar les competències atribuïdes a la Generalitat i a les entitats públiques en l’execució de mesures judicials, en aplicació de la legislació vigent en matèria de responsabilitat penal dels menors.

m) Supervisar les actuacions relatives als serveis i centres de menors amb mesures judicials.

n) Preparar, supervisar i coordinar l’execució dels contractes relatius a centres, serveis i programes de mesures judicials.

o) Preparar les subvencions relatives a programes i recursos d’atenció a menors amb mesures judicials, i fer-ne el seguiment; crear serveis comarcals per a l’execució de programes de mesures judicials, per a la qual cosa coordinarà recursos comarcals

p) Les altres que, en el marc del seu àmbit funcional, li encomane la Direcció General.

2.4. Servei de Promoció i Atenció al Menor en Famílies, al qual corresponen les funcions següents:

a) Dissenyar i coordinar les actuacions de protecció de menors en l’àmbit de l’acolliment familiar i l’adopció.

b) Supervisar les actuacions relatives als serveis i programes que competeixen el Servei.

c) Preparar, supervisar i coordinar l’execució dels contractes relatius a serveis d’acolliment familiar i adopció de menors i altres recursos que gestione el Servei.

d) Preparar les subvencions relatives a acolliment familiar i a l’adopció de menors, i fer-ne el seguiment.

e) Coordinar la tramitació de les sol·licituds d’adopció nacional i internacional i de les propostes d’adopció de menors.

f) Exercir el control, el seguiment i l’elaboració de directrius d’actuació de les entitats de mediació d’adopció internacional.

g) Donar suport tècnic i administratiu al Consell d’Adopció de Menors de la Generalitat.

h) Tramitar els expedients sancionadors relatius a infraccions administratives en matèria d’acolliment familiar i adopció i de recursos competència del Servei.

i) Dissenyar i coordinar l’execució de les mesures jurídiques de protecció de menors.

j) Estudiar la legislació i valorar la necessitat de mesures normatives en la matèria de competència del Servei.

k) Les altres que, en el marc del seu àmbit funcional, li encomane la Direcció General.

3. La Subdirecció General d’Envelliment Actiu i Autonomia Personal coordina, gestiona i executa les polítiques establides per la Direcció General, servint-se de les unitats administratives que en depenen; també exercirà les facultats que li delegue o encomane expressament la Direcció General.

Aquesta subdirecció general s’estructura en els serveis següents:

3.1. Servei d’Atenció Integral a Persones en Situació de Dependència, al qual corresponen les funcions següents:

a) Establir, programar, gestionar i simplificar els procediments d’accés, valoració i reconeixement de la situació de dependència, en coordinació amb els equips de serveis socials generals.

b) Ordenar el procediment administratiu de dependència fins a la fase de proposta de programa individual d’atenció i supervisar-ne l’aplicació correcta tot facilitant l’accés a la ciutadania i als professionals que ho gestionen

c) Dissenyar i definir les característiques i el contingut de la cartera de serveis i prestacions recollits en la legislació sobre dependència.

d) Planificar i coordinar els recursos i serveis de promoció de l’autonomia personal i atenció a les persones en situació de dependència en l’àmbit de la Comunitat Valenciana.

e) Impulsar la formació en matèria de dependència de les persones professionals i cuidadores, en col·laboració amb la Direcció General de Planificació, Ordenació, Avaluació i Qualitat.

f) Tramitar i resoldre les queixes i els recursos dels usuaris i usuàries en relació al funcionament de l’Administració respecte de la dependència.

g) Establir els mecanismes de coordinació amb els diferents serveis socials i sanitaris en la prestació dels programes i serveis en l’àmbit de la dependència.

h) Supervisar la documentació que es reba en matèria de dependència, així com el requeriment, si és el cas, de la documentació necessària per a tramitar-la.

i) Elaborar la normativa i les instruccions necessàries per al desplegament i l’aplicació correctes de la Llei 39/2006, de 14 de desembre, de promoció de l’autonomia personal i atenció a les persones en situació de dependència, en l’àmbit de les seues competències, en col·laboració amb el Servei de Prestacions i Relacions Administratives.

j) Les altres que, en el marc del seu àmbit funcional, li encomane la Direcció General.

3.2. Servei de Prestacions i Relacions Administratives, al qual corresponen les funcions següents:

a) Establir, programar, coordinar i simplificar els procediments d’assignació, gestió i supervisió de les prestacions, programes, serveis i centres especialitzats, a favor de les persones en situació de dependència derivades dels programes individuals d’atenció.

b) Coordinar i gestionar els programes d’atenció a la dependència.

c) Coordinar i supervisar l’elaboració de les propostes de programa individual d’atenció en matèria de prestacions económiques de dependència.

d) Gestionar la comptabilitat i la tramitació administrativa de les resolucions de prestacions económiques de dependència.

e) Portar la gestió de la retroactivitat de les prestacions.

f) Gestionar i executar les resolucions judicials en matèria de dependència.

g) Aportar a l’Administració general de l’Estat la informació necessària per a la percepció del nivell mínim de protecció garantit.

h) Certificar mensualment a l’Institut de Majors i Serveis Socials (IMSERSO) les altes, baixes i modificacions que es produïsquen en prestacions i serveis de dependència.

i) Planificar, depurar i enviar dades al Sistema d’Informació del Sistema per a l’Autonomia i Atenció a la Dependència (SISAAD).

j) Realitzar l’avaluació periódica del funcionament de la competència d’atenció a la dependència en l’àmbit de la Comunitat Valenciana en col·laboració amb el Servei d’Atenció Integral a les Persones en Situació de Dependència

k) Gestionar i finançar, mitjançant convenis amb els municipis, els programes de despeses de personal dels serveis en l’àmbit de la promoció de l’autonomia personal i atenció a la dependència.

l) Elaborar la normativa i les instruccions necessàries per al desplegament i l’aplicació correctes de la Llei 39/2006, de 14 de desembre, de promoció de l’autonomia personal i atenció a les persones en situació de dependència, en relació a les prestacions económiques, en col·laboració amb el Servei d’Atenció Integral a les Persones en Situació de Dependència.

m) Les altres que, en el marc del seu àmbit funcional, li encomane la Direcció General.

3.3. Servei d’Envelliment Actiu i Centres, al qual corresponen les funcions següents:

a) Elaborar programes i executar totes les mesures que s’orienten a fomentar la participació activa dels majors en la societat i previndre possibles situacions de dependència, amb la qual cosa s’afavorisca la major autonomia i independència de les persones majors.

b) Dissenyar i executar activitats culturals, formatives, lúdiques, d’oci i temps lliure destinades a l’envelliment actiu, així com programes de cooperació social i convivència dirigits a la integració social de les persones majors, a través de les entitats locals i associacions de majors i entitats socials en general i amb coordinació amb aquestes.

c) Gestionar i atendre la demanda de serveis d’atenció residencial, centres de dia i centres especialitzats d’atenció a persones majors.

d) Assistir, coordinar i supervisar la gestió dels centres públics de persones majors adscrits a la Direcció General.

e) Garantir un nivell adequat de satisfacció dels usuaris i usuàries dels centres i dels serveis que s’hi presten, i en particular, elaborar plans de modernització de les infraestructures dels centres i l’establiment de criteris tècnics en matèria d’equipament d’aquests.

f) Preparar i gestionar els concerts i programes de finançament de places residencials, centres de dia i centres especialitzats d’atenció a majors, així com de les subvencions per al manteniment d’aquests.

g) Gestionar les subvencions destinades a equipament, reforma i construcció de centres.

h) Dissenyar i implantar programes sociosanitaris en els centres i el desenvolupament dels mecanismes de coordinació amb els serveis sanitaris.

i) Fer seguiment de les activitats dels centres públics per a atenció a persones majors i avaluar-les, i de la implantació de programes i plans de qualitat, i realitzar tasques de control en aquests.

j) Elaborar les propostes dels projectes normatius i de convocatóries relatius a l’àmbit de les funcions atribuïdes.

k) Les altres que, en el marc del seu àmbit funcional, li encomane la Direcció General.

 

Secció tercera. Direcció General de Diversitat Funcional

 

**Article 10. Direcció General de Diversitat Funcional**

1. La Direcció General de Diversitat Funcional és el centre directiu, dependent de la Secretaria Autonómica de Serveis Socials i Autonomia Personal, al qual corresponen les competències de proposta, programació i execució de les polítiques generals en matèria d’atenció a les persones amb discapacitat; de promoció de l’autonomia personal, així com de la coordinació de centres propis, assistència social a persones amb malaltia mental crónica i equipament de centres.

2. Corresponen a la Direcció General les competències següents:

a) Planificar, ordenar, coordinar i dirigir els recursos i serveis d’atenció a les persones amb diversitat funcional per tal de facilitar-los la integració en la societat.

b) Fomentar la realització d’activitats, serveis i programes que tendisquen a millorar la qualitat de vida independent de les persones amb discapacitat o diversitat funcional. En particular, promoure les actuacions necessàries que tendisquen a facilitar l’accessibilitat universal i prestar assistència tècnica als centres i serveis, tant de caràcter públic com privat, que actuen en l’àmbit de l’atenció a les persones amb diversitat funcional.

c) Coordinar l’actuació de l’Institut Valencià d’Acció Social (IVAS) i la resta d’órgans públics d’atenció a les persones amb diversitat funcional.

d) Prestar els serveis i gestionar els centres d’atenció a les persones amb persones amb diversitat funcional titularitat de la Generalitat.

e) Gestionar els concerts, subvencions i altres prestacions económiques en matèria de la seua competència.

f) Supervisar les actuacions de les entitats destinades a l’atenció i la promoció de les persones amb diversitat funcional.

g) Coordinar l’actuació de l’atenció integral de les persones subjectes a tutela per la Generalitat, i protegir els interessos patrimonials de les persones incapacitades sotmeses a càrrecs tutelars de la Generalitat.

h) Establir totes les accions que siguen necessàries amb les administracions locals, per a aconseguir una coordinació eficaç en polítiques socials de la seua àrea funcional.

i) Dirigir i coordinar tècnicament i funcionalment, en les matèries de la seua competència, les actuacions de les direccions territorials.

j) Establir directrius dels centres d’Avaluació de la Discapacitat.

k) Promoure i establir línies de coordinació i actuació que possibiliten prestar l’atenció integral, social i sanitària, necessària i adequada per a les persones amb diversitat funcional.

l) Supervisar les actuacions relatives als serveis i centres en l’àmbit de les seues competències, incloent-hi els tràmits d’autorització d’aquests, així com l’exercici de la facultat sancionadora, sense perjuí de les funcions que té assignades la Direcció General de Planificació, Ordenació, Avaluació i Qualitat.

m) Executar qualssevol altres funcions que li assignen els titulars dels órgans dels quals depenga jeràrquicament, en matèries del seu àmbit d’actuació funcional.

 

**Article 11. Nivell administratiu de la Direcció General de Diversitat Funcional**

1. Depén de la Direcció General de Diversitat Funcional, la Subdirecció General de Persones amb Diversitat Funcional, la tasca de la qual és la coordinació, la gestió i l’execució de les polítiques establides per la Direcció General, per a la qual cosa se servirà de les unitats administratives que en depenguen; també exercirà les facultats que li delegue o encomane expressament la Direcció General.

Aquesta subdirecció general s’estructura en els serveis següents:

1.1. Servei de Gestió de Centres i Recursos per a Persones amb Diversitat Funcional, al qual corresponen les funcions següents:

a) Gestionar la demanda i coordinar l’accés de les persones afectades per tot tipus de discapacitat i els recursos disponibles en l’àrea funcional de la Direcció General.

b) Desenvolupar les actuacions relatives a la inserció sociolaboral, socioeducativa i sociocultural de les persones amb diversitat funcional, en col·laboració amb altres conselleries i organismes.

c) Realitzar actuacions orientades a garantir un adequat nivell de satisfacció de les persones usuàries dels centres i dels serveis que s’hi presten, elaborar plans de modernització de les infraestructures dels centres i establir criteris tècnics en matèria d’equipament d’aquells.

d) Gestionar les subvencions destinades a equipament, reforma i construcció de centres.

e) Assistir tècnicament, coordinar i supervisar la gestió dels centres públics de persones amb diversitat funcional adscrits a la Direcció General.

f) Elaborar i coordinar el seguiment dels convenis amb entitats d’atenció a persones amb diversitat funcional i gestionar els concerts i, si és el cas, les subvencions amb els centres d’atenció social a les persones amb diversitat funcional.

g) Preparar i gestionar els concerts i els programes de finançament de places de centres especialitzats d’atenció a persones amb diversitat funcional.

h) Elaborar les propostes dels projectes normatius i de convocatóries relatius a l’àmbit de les funcions atribuïdes.

i) Les altres que, en el marc del seu àmbit funcional, li encomane la Direcció General.

1.2. Servei d’Atenció Social i Promoció de l’Autonomia Personal de les Persones amb Diversitat Funcional, al qual corresponen les funcions següents:

a) Promoure les activitats i els serveis relacionats amb la millora de l’autonomia i la vida independent de les persones amb diversitat funcional.

b) Dissenyar, planificar i executar plans i programes de prevenció, rehabilitació, inclusió i atenció social de persones amb diversitat funcional.

c) Coordinar les actuacions en matèria d’oci, temps lliure i vacances de les persones amb diversitat funcional.

d) Dissenyar i executar programes d’intervenció, cooperació social i convivència adreçats a la integració social de les persones amb diversitat funcional, a través d’entitats locals, organitzacions i entitats sense ànim de lucre.

e) Fomentar actuacions adreçades a millorar l’accessibilitat al medi de les persones amb diversitat funcional.

f) Col·laborar amb la conselleria competent en matèria d’ocupació en la promoció de les activitats relacionades amb el foment de l’ocupació de les persones amb diversitat funcional.

g) Impulsar l’accés a les noves tecnologies de les persones amb diversitat funcional.

h) Realitzar les activitats d’investigació, sensibilització i difusió de la realitat que presenta el sector social de les persones amb diversitat funcional.

i) Disposar i organitzar la recollida de dades estadístiques, i en especial, recollir dades sobre la demanda de serveis i recursos disponibles.

j) Impulsar i coordinar plataformes informàtiques que faciliten la gestió de les actuacions relacionades amb l’àmbit funcional d’aquest centre directiu, i fer-ne el seguiment.

k) Promoure actuacions adreçades a la divulgació de les actuacions realitzades en l’àmbit funcional d’aquest centre directiu.

l) Elaborar les propostes dels projectes normatius i de convocatóries relatius a l’àmbit de les funcions atribuïdes.

m) Les altres que, en el marc del seu àmbit funcional, li encomane la Direcció General.

1.3. Servei de Coordinació Tècnica de Tuteles i Sociosanitària, al qual corresponen les funcions següents:

a) Establir totes les accions que siguen necessàries, amb altres centres directius o administracions, per a aconseguir una coordinació eficaç en política sociosanitària de la seua àrea funcional i prestar suport als órgans consultius competents en matèria de diversitat funcional.

b) Dissenyar i implantar programes sociosanitaris en els centres, així com el seguiment i l’avaluació d’aquests.

c) Potenciar el desenvolupament dels mecanismes de coordinació amb els serveis sociosanitaris.

d) Promoure l’elaboració de protocols de col·laboració en matèria sociosanitària amb altres centres directius en l’àmbit de la seua competència.

e) Estudiar les necessitats dels sectors de la població del seu àmbit de competència i determinar l’actuació dels serveis sociosanitaris.

f) Supervisar, coordinar i executar les actuacions adreçades a l’exercici adequat de les funcions de guarda i protecció de persones i béns sotmesos a càrrecs tutelars de la Generalitat, sense perjuí de les atribuïdes expressament a les direccions territorials.

g) Coordinar tècnicament les actuacions dels centres d’Avaluació de les Persones amb Diversitat Funcional i donar-hi suport.

h) Elaborar les propostes dels projectes normatius i de convocatóries relatius a l’àmbit de les funcions atribuïdes.

i) Les altres que, en el marc del seu àmbit funcional, li encomane la Direcció General.

 

Secció quarta. Direcció General de Planificació, Ordenació, Avaluació i Qualitat

 

**Article 12. Direcció General de Planificació, Ordenació, Avaluació i Qualitat**

1. Sense perjuí de la seua dependència de la Secretaria Autonómica de Serveis Socials i Autonomia Personal, a la Direcció General de Planificació, Ordenació, Avaluació i Qualitat li correspon, amb caràcter transversal respecte a tots els órgans de la Conselleria, impulsar i, si és el cas, elaborar normes, plans i projectes d’actuació en matèries que afecten el conjunt del departament, així com coordinar l’acció de la Conselleria; col·laborar en la tramitació de tot aixó; coordinar l’acció dels órgans de la Conselleria quan la seua actuació haja de ser conjunta o haja de tindre efectes més enllà del seu àmbit específic d’actuació, realitzar tant la prevenció, la supervisió i el control del compliment de la normativa vigent, com la promoció, la normalització, el seguiment i l’avaluació de la qualitat en la prestació dels serveis socials.

Assumeix també les funcions relatives a infraestructures, eliminació de barreres arquitectóniques, inspecció en matèria de serveis socials, formació i qualitat de vida.

2. Corresponen a la Direcció General les competències següents:

a) Col·laborar amb la resta de les direccions generals en el procediment d’autorització dels centres i serveis que formen part del sistema de serveis socials.

b) Inscriure en el Registre General els titulars d’activitats, de serveis i de centres d’acció social de la Comunitat Valenciana.

c) Controlar la qualitat dels centres i serveis.

d) Garantir, en el temps, l’adequació dels centres i serveis a les determinacions establides per la normativa.

e) Inspeccionar els serveis socials en l’àmbit de la Comunitat Valenciana.

f) Impulsar i, si és el cas, elaborar normes, plans i projectes d’actuació, i col·laborar en la tramitació de tot aixó.

g) Exercir les funcions de la Conselleria en matèria d’infraestructura i eliminació de barreres arquitectóniques que no estiguen expressament atribuïdes a un altre centre directiu.

h) Dirigir i coordinar tècnicament i funcionalment, en les matèries de la seua competència, les actuacions de les direccions territorials.

i) Col·laborar amb l’Institut Valencià d’Administració Pública en el Pla de formació en serveis socials.

j) Executar qualssevol altres funcions que li assignen els titulars dels órgans dels quals depenga jeràrquicament, en matèries del seu àmbit d’actuació funcional.

 

**Article 13. Nivell administratiu de la Direcció General de Planificació, Ordenació, Avaluació i Qualitat**

1. De la Direcció General de Planificació, Ordenació, Avaluació i Qualitat depén la Subdirecció General de Planificació, Ordenació, Avaluació i Qualitat, la comesa de la qual és la coordinació, la gestió i l’execució de les polítiques establides per la Direcció General, per a la qual cosa se servirà de les unitats administratives que en depenguen; també exercirà les facultats que li delegue o encomane expressament la Direcció General.

Aquesta subdirecció general s’estructura en els serveis següents:

1.1. Servei d’Acreditació i Inspecció de Centres i Serveis, al qual corresponen les funcions següents:

a) Col·laborar amb la resta de les direccions generals en el procediment d’autorització dels centres i dels serveis que formen part del sistema de serveis socials.

b) Realitzar el seguiment i la supervisió dels centres i serveis autoritzats, així com proposar la implantació de programes de millora d’aquests.

c) Comprovar el compliment dels requisits exigits als centres de serveis socials especialitzats per a l’atenció de persones dependents, per a adherir-se als programes de finançament públic.

d) Vetlar pel respecte dels drets de les persones usuàries.

e) Exercir la funció inspectora sobre les persones físiques o entitats que realitzen activitats de serveis socials en l’àmbit de la Comunitat Valenciana, així com sobre els centres o serveis, públics o privats, que desenvolupen aquest tipus d’activitats; comprovar el compliment de les normes vigents en la matèria; redactar, si és procedent, les actes d’infracció o d’obstrucció corresponents, i proposar, si és el cas, les corresponents mesures correctores o de sanció.

f) Supervisar la destinació i la utilització adequades dels fons públics concedits a persones físiques o jurídiques per mitjà de subvencions, contractes, convenis o qualsevol altra figura semblant prevista en la normativa vigent.

g) Col·laborar en l’avaluació del compliment dels nivells de qualitat dels serveis socials que es presten a la Comunitat Valenciana, i dels plans i programes de qualitat que duga a terme la Conselleria, i en especial, del grau de satisfacció de les persones usuàries dels centres.

h) Tramitar els procediments sancionadors sobre els incompliments quant a requisits dels centres i serveis i respecte dels drets dels beneficiaris, que no estiguen atribuïts a altres unitats administratives.

i) Tramitar les queixes dels usuaris i usuàries que es referisquen a qualsevol àmbit de la Conselleria, excepte en matèria de dependència.

j) Les altres que li encomane la Subdirecció General en matèria de acreditació i inspecció de centres i serveis.

1.2. Servei d’Oficina Tècnica de Projectes i Obres, al qual corresponen les funcions següents, sempre que no estiguen expressament atribuïdes a un altre centre directiu:

a) Informar les instruccions tècniques per a l’elaboració de projectes.

b) Elaborar projectes i dirigir tècnicament les obres, quan així s’acorde, i, quan siga procedent, realitzar-ne el manteniment.

c) Supervisar els projectes d’obres de la Conselleria i les seues modificacions, i demanar els aclariments, les ampliacions de dades, els estudis o les rectificacions que es creguen oportunes i les esmenes dels defectes observats.

d) Supervisar els projectes d’obres subvencionades per la Conselleria.

e) Efectuar el seguiment de les obres realitzades directament o indirectament per la Conselleria.

f) Emetre els informes tècnics que exigisca la normativa vigent o que siguen sol·licitats per les diferents unitats de la Conselleria.

g) Controlar els béns immobles afectes a la Conselleria i fer-ne el seguiment.

h) Impulsar la tramitació de les mesures d’eliminació de barreres arquitectóniques, sense perjuí de l’emissió dels informes tècnics que corresponguen a altres unitats per raó de la matèria o la seua especificitat, i col·laborar-hi.

1.3. Servei de Planificació, Innovació i Qualitat, a què corresponen les funcions següents:

a) Impulsar i, si és el cas, elaborar normes, plans, projectes i actuacions que potencien la innovació en polítiques socials, i col·laborar en la tramitació d’aixó.

b) Coordinar la participació dels órgans de la Conselleria en projectes externs en les matèries en què tinguen competència.

c) Realitzar la promoció, la normalització, el seguiment i l’avaluació de la qualitat en la prestació dels serveis socials.

d) Impulsar plans i programes de qualitat, i fer-ne el seguiment.

e) Elaborar estudis, propostes i plans d’actuació estratègics.

f) Proposar i impulsar programes i projectes europeus relatius a polítiques socials competència del departament.

1.4. Servei de Formació i Qualitat en Recursos Humans, a què corresponen les funcions següents:

a) Proposar a l’órgan competent i, si és el cas, realitzar cursos de formació en matèria de competències del departament.

b) Coordinar pràctiques formatives en les matèries própies de la Conselleria.

c) Fomentar la formació adreçada a personal d’atenció directa que preste els seus serveis en centres no dependents de la Generalitat valenciana que reben finançament d’aquesta per a ser sostinguts, així com amb aquells amb què la Generalitat valenciana tinga subscrits concerts d’atenció social especialitzada, i col·laborar-hi.

d) Fomentar les corporacions locals en la formació adreçada als professionals dels centres socials i dels equips interdisciplinaris de serveis socials bàsics, i col·laborar-hi.

e) Qualsevol altra funció relativa a la formació en l’àmbit de les competències própies de la Conselleria.

 

CAPÍTOL III. Secretaria Autonómica d’Inclusió i de l’Agència Valenciana  de la Igualtat

 

Secció primera. Secretaria Autonómica d’Inclusió i de l’Agència Valenciana de la Igualtat

 

**Article 14. Secretaria Autonómica d****’Inclusió i de l’Agència Valenciana de la Igualtat**

1. La Secretaria Autonómica d’Inclusió i de l’Agència Valenciana de la Igualtat assumeix les funcions que li atribueix l’article 68 de la Llei 5/1983, de 30 de desembre, del Consell, en matèria de política social de famílies, inclusió social, joventut, integració de les persones migrants, voluntariat social, igualtat, atenció i programes de la dona, conciliació, prevenció de la violència de gènere i atenció a les víctimes. La persona titular de la Secretaria Autonómica d’Inclusió i de l’Agència Valenciana de la Igualtat exerceix la Direcció General de l’Institut Valencià de la Joventut. Generalitat Jove.

2. La Secretaria Autonómica d’Inclusió i de l’Agència Valenciana de la Igualtat està integrada per la Direcció General d’Inclusió Social, la Direcció General de l’Institut Valencià de les Dones i per la Igualtat de Gènere i la Direcció General de l’Agència Valenciana d’Igualtat en la Diversitat.

 

Secció segona. Direcció General d’Inclusió Social

 

**Article 15. Direcció General d****’Inclusió Social**

1. La Direcció General d’Inclusió Social és el centre directiu de la Secretaria Autonómica d’Inclusió i de l’Agència Valenciana de la Igualtat, a la qual corresponen les funcions en matèria d’inclusió social, integració de les persones migrants i voluntariat social.

2. Corresponen a la Direcció General les competències següents:

a) Planificar i executar els plans, programes i instruments relacionats amb la inclusió de les persones migrants, la inclusió social, els plans de desenvolupament comunitari, les accions d’atenció col·lectiva, les xarxes d’intercanvi solidari i la cohesió social dels barris, i fer-ne el seguiment.

b) Dirigir i coordinar els plans relatius a les persones migrants, inclusió social, intervenció comunitària, activisme social i polítiques de dinamització sociocultural.

c) Gestionar les competències atribuïdes a les comunitats autónomes en la legislació vigent en matèria de drets i llibertats de les persones estrangeres a l’Estat espanyol, i la seua inclusió social.

d) Actuar, en representació del Consell, en els órgans col·legiats de les distintes administracions públiques i en les conferències sectorials que es creen en matèria d’integració de persones migrants, convivència social o voluntariat i d’inclusió social.

e) Formar part dels órgans col·legiats de la Generalitat en què es tracte el fet de les persones migrants i la seua inclusió social; encarregar-se’n de la direcció tècnica; preparar els assumptes que hi hagen de ser tractats; coordinar l’execució i el seguiment dels acords que adopten els órgans esmentats, i intervindre, si és el cas, en representació del Consell, en espais públics que tracten qüestions relacionades amb les persones migrants i la seua inclusió.

f) Establir i desenvolupar les mesures estratègiques específiques destinades a evitar o pal·liar les desigualtats patides per col·lectius vulnerables i/o en situació d’exclusió social.

g) Informar sobre l’oportunitat de projectes normatius, d’avantprojectes de pressupostos, de programes, ajudes i subvencions que versen sobre matèries de la seua competència.

h) Qualsevol altra qüestió que determine la presència i la participació efectiva de la Generalitat en l’àmbit de les persones migrants, la convivència social o voluntariat i la inclusió social.

i) Fomentar les accions de convivència social o voluntariat social a través de les entitats i associacions per mitjà de les quals s’organitzen socialment.

j) Dirigir i coordinar tècnicament i funcionalment, en les matèries de la seua competència, les actuacions de les direccions territorials.

k) Executar qualssevol altres funcions que li assignen els titulars dels órgans dels quals depenga jeràrquicament, en matèria del seu àmbit d’actuació funcional.

 

**Article 16. Nivell administratiu de la Direcció General d****’Inclusió Social**

1. De la Direcció General d’Inclusió Social depén la Subdirecció General d’Inclusió Social, la comesa de la qual és la coordinació, gestió i execució de les polítiques establides per la Direcció General, per a la qual cosa se serveix de les unitats administratives que en depenen; també exercirà les facultats que li delegue o encomane expressament la Direcció General,

Aquesta subdirecció general s’estructura en els serveis següents:

1.1. Servei d’Atenció a Persones Migrants i Convivència Social, al qual corresponen les funcions següents:

a) Elaborar i gestionar les convocatóries d’ajudes i de col·laboració que se subscriguen en matèria d’integració, i fer-ne seguiment, així com justificar els projectes aprovats en convocatóries públiques.

b) Gestionar els instruments d’integració previstos en la legislació estatal vigent sobre drets i llibertats de les persones estrangeres a l’Estat espanyol, i la seua inclusió social.

c) Gestionar els instruments d’integració previstos en la legislació autonómica sobre integració de persones migrades a la Comunitat Valenciana.

d) Supervisar la qualitat de les places dels centres d’acollida de les persones migrants de la Comunitat Valenciana la titularitat de les quals corresponga a associacions i entitats privades o públiques que siguen objecte d’ajudes o subvencions, en col·laboració amb la Direcció General de Planificació, Ordenació, Avaluació i Qualitat.

e) Impulsar el moviment associatiu de les persones migrants i estrangeres en l’àmbit de la Comunitat Valenciana i coordinar els programes d’inclusió als barris de la Comunitat Valenciana a través de plans de desenvolupament comunitari, accions d’atenció col·lectiva i xarxes d’intercanvi solidari.

f) Coordinar l’actuació interdepartamental de la Generalitat en aquelles matèries que afavorisquen la integració social de les persones migrants: sanitat, educació, habitatge, ocupació i garanties jurídiques, i el càlcul pressupostari de tot aixó segons criteris de transversalitat.

g) Fer el seguiment dels projectes finançats per la Generalitat per a la inserció sociolaboral i la inclusió social de persones migrants, i avaluar-ho.

h) Elaborar, gestionar, executar i avaluar les polítiques en matèria de persones migrades, i fer-ne el seguiment.

i) Elaborar, gestionar, executar i avaluar les polítiques dins de l’àmbit de l’activisme social i/o base social, i fer-ne el seguiment.

j) Fomentar les accions de convivència social tot potenciant la participació entre l’Administració i les persones voluntàries a la Comunitat Valenciana; coordinar les accions de convivència social amb les entitats i plataformes en què s’organitza.

k) Les altres que, en el seu àmbit funcional, li encomane la Direcció General.

1.2. Servei d’Inclusió Social, al qual corresponen les funcions següents:

a) Gestionar els plans i les estratègies específics destinats a evitar o pal·liar les desigualtats patides per col·lectius vulnerables o en perill d’exclusió social.

b) Coordinar qualsevol fórum, plataforma, mesa de solidaritat o altres órgans l’objectiu dels quals siga pal·liar situacions de necessitat o resoldre emergències socials.

c) Elaborar, gestionar, executar i avaluar els plans d’inclusió social i, si escau, de la gestió dels centres i recursos adscrits, i fer-ne el seguiment.

d) Elaborar, gestionar, executar i avaluar les estratègies posades en marxa de desenvolupament comunitari i cohesió social en els barris amb especials necessitats d’inclusió social i, si escau, la gestió dels centres o recursos adscrits, en col·laboració amb la Direcció General de Planificació, Ordenació, Avaluació i Qualitat, i fer-ne el seguiment.

e) Elaborar, gestionar, executar i avaluar els plans de dinamització sociocultural posats en marxa i, si escau, la gestió dels centres o recursos adscrits a aquesta, en col·laboració amb la Direcció General de Planificació, Ordenació, Avaluació i Qualitat, i fer-ne el seguiment.

f) Elaborar les subvencions destinades al foment de la inclusió social i a la millora de l’ocupabilitat de qualitat dels col·lectius més vulnerables o en risc d’exclusió social, i fer-ne el seguiment.

g) Gestionar la prestació dels serveis i la gestió dels centres de serveis socials que siguen de titularitat de la Generalitat.

h) Estudiar la legislació i valorar i proposar la necessitat de mesures normatives relacionades amb el seu àmbit funcional.

i) Totes aquelles que, en el marc del seu àmbit funcional, li encomane la Direcció General.

 

Secció tercera. Direcció General de l’Institut Valencià   
 de les Dones i per la Igualtat de Gènere

 

**Article 17. Direcció General de l****’Institut Valencià de les Dones i per la Igualtat de Gènere**

1. La Direcció General de l’Institut Valencià de les Dones i per la Igualtat de Gènere és el centre directiu de la Secretaria Autonómica d’Inclusió i de l’Agència Valenciana d’Igualtat al qual corresponen les competències relatives a la promoció i l’execució de mesures per a fer efectiu el dret a la igualtat de tracte i d’oportunitats entre dones i homes, promoció, participació i programes de la dona, prevenció de la violència de gènere i atenció a les víctimes.

2. Corresponen a la Direcció General les competències següents:

a) Vetlar per l’aplicació del principi d’igualtat d’oportunitats en les polítiques públiques de la Comunitat, i en particular, previndre conductes discriminatóries contra les dones; implantar i executar programes que tinguen per objecte la promoció sociolaboral de les dones, així com fomentar-hi la participació social i el moviment associatiu.

b) Previndre i contribuir a eradicar tota situació de violència contra les dones, així com coadjuvar en la tramitació de les denúncies que es formulen en aquestes situacions; prestar assessorament jurídic gratuït a les dones tot informant-les, orientant-les i canalitzant-les cap a les institucions i organismes competents per a la resolució de la seua problemàtica, i actuar contra la violència de gènere amb accions de prevenció i sensibilització, de manera transversal amb la resta d’organismes autónoms.

c) Garantir a les dones víctimes de violència de gènere el dret a l’assistència social integral des dels serveis d’atenció, emergència, suport i acollida per a la seua total recuperació, així com de les seues filles i fills menors.

d) Impulsar actuacions adreçades a afavorir la coresponsabilitat i la coeducació.

e) Dirigir, coordinar i avaluar els plans intersectorials d’actuació que desenvolupe el Consell en matèries de la seua competència, i fer-ne el seguiment.

f) Prestar assistència tècnica als centres i serveis, tant de caràcter públic com privat, que actuen en l’àmbit de competències d’aquesta direcció general.

g) Establir totes les accions que siguen necessàries amb altres administracions per a aconseguir una coordinació eficaç en polítiques socials i d’igualtat de la seua àrea funcional.

h) Gestionar els concerts, subvencions i altres prestacions económiques en matèria de la seua competència.

i) Coordinar les unitats d’Igualtat de tots els departaments de la Generalitat que garantisquen l’aplicació del principi de transversalitat en les polítiques d’igualtat de gènere.

j) Exercir la potestat sancionadora sobre els incompliments quant a requisits dels centres i serveis i respecte dels drets dels beneficiaris i beneficiàries.

k) Dirigir i coordinar, tècnicament i funcionalment, les actuacions de les direccions territorials en les matèries de la seua competència.

l) Supervisar les actuacions relatives als serveis i centres en l’àmbit de les seues competències, incloent-hi els tràmits d’autorització d’aquests, així com l’exercici de la facultat sancionadora, sense perjuí de les funcions que té assignades la Direcció General de Planificació, Ordenació, Avaluació i Qualitat.

m) Executar qualssevol altres funcions que li assignen les persones titulars dels órgans de què depén jeràrquicament, en matèries del seu àmbit d’actuació funcional.

 

**Article 18. Nivell administratiu de la Direcció General de l****’Institut Valencià de les Dones i per la Igualtat de Gènere**

1. De la Direcció General de l’Institut Valencià de les Dones i per la Igualtat de Gènere depén la Subdirecció General de l’Institut de les Dones i per la Igualtat de Gènere, la comesa de la qual és la coordinació, la gestió i l’execució de les polítiques establides per la Direcció General, per a la qual cosa se servirà de les unitats administratives que en depenen; també exercirà les facultats que li delegue o encomane expressament la Direcció General.

La Subdirecció General s’estructura en els serveis següents:

1.1. Servei de Promoció de la Igualtat d’Oportunitats i per la Igualtat de Gènere, al qual corresponen les funcions següents:

a) Estudiar i proposar programes, mesures i normes que tinguen per objecte promoure l’exercici efectiu del dret constitucional d’igualtat, i en particular, la prevenció de conductes discriminatóries en tots els àmbits.

b) Coordinar l’actuació dels diversos organismes i entitats de la Generalitat a fi de promoure la participació plena de les dones, i impulsar la prestació de serveis adreçats a les dones, sobretot, d’aquells que tendisquen a pal·liar situacions de greus carències.

c) Fomentar la realització dels convenis i concerts amb empreses i entitats l’objecte dels quals siga la prevenció de conductes discriminatóries, i fer-ne el seguiment posterior; en especial, es procurarà l’atenció integral a dones en situació de vulnerabilitat i risc d’exclusió social, així com la integració social i laboral d’aquestes.

d) Convocar i resoldre les subvencions i ajudes que tendisquen a fer efectiu el principi d’igualtat d’oportunitats entre dones i homes, l’enfocament de gènere, la prevenció de conductes discriminatóries, l’atenció de les dones en situació o risc d’exclusió social, la integració i la promoció sociolaboral de les dones i el foment de les organitzacions de dones, i fer-ne el seguiment.

e) Promoure, amb criteris d’igualtat, mesures concretes que afavorisquen l’accés de les dones a l’activitat económica, a les oportunitats d’ocupació i a la presa de decisions en l’àmbit del desenvolupament territorial del medi rural.

f) Autoritzar els centres d’acollida i les vivendes tutelades per a dones en situació o risc d’exclusió social, i fer-ne el suport tècnic i el seguiment del funcionament.

g) Realitzar i promoure estudis sobre la situació de les dones a la Comunitat Valenciana, així com fomentar l’eradicació de conductes socials discriminatóries a través de campanyes de sensibilització, jornades i tallers l’objectiu dels quals siga promoure una imatge diversificada i realista de les dones i homes en la societat valenciana.

h) Prestar suport tècnic als diferents órgans consultius en matèria de dona i igualtat d’oportunitats dependents de la Vicepresidència i Conselleria d’Igualtat i Polítiques Inclusives. 

i) Impulsar i gestionar els fons bibliogràfics especialitzats en la dona que siguen titularitat de la Direcció General.

j) Coadjuvar en la tramitació de denúncies que es formulen davant de situacions de discriminació i abús contra les dones.

k) Impulsar i fomentar l’elaboració i la implantació dels plans d’igualtat en les empreses i altres entitats per mitjà de l’assessorament i la formació d’aquestes.

l) Fer el seguiment dels plans d’igualtat de les empreses i avaluar-los, així com impulsar i assessorar el teixit empresarial de la Comunitat Valenciana en l’elaboració i la implantació d’aquests plans que tendisquen a garantir la conciliació de la vida personal, familiar i laboral.

m) Atendre i informar de manera personalitzada dones, grups de dones, entitats i empreses, i orientar-les i assessorar-les en aquelles matèries que possibiliten que s’incorporen a tots els àmbits de la vida en condicions no discriminatóries en favor de la igualtat d’oportunitats.

n) Avançar en l’educació que garantisca la igualtat entre homes i dones, per a aconseguir un ensenyament coeducatiu respectuós amb els valors d’igualtat i lliure de violència.

o) Gestionar, en el marc de les iniciatives europees, projectes encaminats a afavorir la promoció i la implantació de mesures de foment de la conciliació que coadjuven a aconseguir la igualtat d’oportunitats entre homes i dones.

p) Les altres que, en el marc del seu àmbit funcional, li encomane la Direcció General.

1.2. Servei de Prevenció de la Violència de Gènere i Atenció a les Víctimes, al qual corresponen les funcions següents:

a) Realitzar totes les actuacions possibles encaminades a l’eliminació de tota situació de violència de gènere, directa o indirecta, sobre les dones, i coadjuvar en la tramitació de les denúncies que es formulen.

b) Informar, sensibilitzar i formar la ciutadania, especialment la joventut, per a previndre i eradicar la violència de gènere.

c) Promoure l’elaboració d’estudis i investigacions sobre la violència contra les dones que permeten previndre-les, detectar-les, atendre-les i eradicar-les.

d) Coordinar i avaluar els plans per a combatre la violència de gènere, i fer-ne el seguiment.

e) Atendre de forma integral i continuada la problemàtica de les dones víctimes d’agressions, maltractaments físics i/o psíquics, violacions, abusos sexuals i assetjament sexual, des dels diferents enfocaments professionals; en particular, se’ls prestarà assessorament jurídic gratuït, atenció psicológica, assessorament per a la inserció sociolaboral i se’ls orientarà cap a les institucions i organismes competents per a la resolució de la seua problemàtica.

f) Garantir a les dones víctimes de la violència de gènere i als seus fills i filles menors els serveis socials d’atenció, emergència, suport i acollida, per a recuperar-los integralment.

g) Col·laborar amb la Direcció General de Planificació, Ordenació, Avaluació i Qualitat en els procediments per a l’autorització dels centres d’acollida i d’emergència per a les dones víctimes de violència de gènere, prestar-hi suport tècnic i realitzar-ne el seguiment del funcionament.

h) Prestar suport tècnic als diferents órgans consultius en matèria de violència contra les dones, dependents de la Vicepresidència i Conselleria d’Igualtat i Polítiques Inclusives.

i) Les altres que, en el marc del seu àmbit funcional, li encomane la Direcció General.

 

Secció quarta. Direcció General de l’Agència Valenciana d’Igualtat en la Diversitat

 

**Article 19. Direcció General de l****’Agència Valenciana d’Igualtat en la Diversitat**

1. La Direcció General de l’Agència Valenciana d’Igualtat en la Diversitat és l’órgan directiu de la Secretaria Autonómica d’Inclusió i de l’Agència Valenciana de la Igualtat al qual corresponen les competències relacionades amb la política d’igualtat –especialment polítiques de LGTBI–; de diversitat familiar; de diversitat ètnica, religiosa i de culte; per a la no-discriminació, i de garantia d’igualtat d’oportunitats.

2. Corresponen a la Direcció General les competències següents:

a) Planificar i executar els plans, programes i instruments relacionats amb la igualtat dels col·lectius de la diversitat, i fer-ne el seguiment.

b) Fomentar i desenvolupar el valor de la diversitat sexual, de gènere, familiar, racial, ètnica, cultural, religiosa i de creença.

c) Vetlar per l’aplicació del principi d’igualtat de tracte i no-discriminació en les polítiques públiques de la Comunitat per motiu d’orientació sexual, identitat sexual i de gènere, raça, ètnia, cultura, religió, creença, situació de pobresa o diversitat funcional.

d) Previndre els delictes d’odi per motiu d’orientació sexual, identitat sexual i de gènere, raça, ètnia, cultura, religió, creença, situació de pobresa o diversitat funcional, i contribuir a eliminar-los; coadjuvar en la tramitació de les denúncies que es formulen en aquestes situacions tot informant, orientant i canalitzant-les cap a les institucions i organismes competents per a la resolució d’aquestes situacions; actuar contra els delictes d’odi amb accions per a previndre’ls i sensibilitzar respecte d’aixó, i garantir a les persones víctimes de delictes d’odi el dret a l’assistència social integral.

e) Recuperar la memória histórica de les persones víctimes de delictes d’odi.

f) Fomentar i desenvolupar una cultura de les famílies que tendisca a promoure el valor de la seua diversitat i benestar, elaborant programes a favor de les famílies, prestant especial atenció a les més vulnerables i promovent els punts de trobada familiar.

g) Impulsar actuacions adreçades a afavorir la conciliació de la vida personal, familiar i laboral a través de la coresponsabilitat i la racionalització dels usos del temps.

h) Dirigir, coordinar i avaluar els plans d’actuació que desenvolupe el Consell en matèries de la seua competència, i fer-ne el seguiment.

i) Prestar assistència tècnica als centres i serveis, tant de caràcter públic com privat, que actuen en l’àmbit de competències d’aquesta direcció general.

j) Establir totes les accions que siguen necessàries, amb altres administracions, per a aconseguir una coordinació eficaç en polítiques socials de la seua àrea funcional.

k) Gestionar els concerts, subvencions i altres prestacions económiques en matèria de la seua competència.

l) Dirigir i coordinar, tècnicament i funcional, les actuacions de les direccions territorials en matèria de la seua competència.

m) Executar qualssevol altres funcions que li assignen les persones titulars dels órgans de què depén jeràrquicament, en matèries del seu àmbit d’actuació funcional.

 

**Article 20. Nivell administratiu de la Direcció General de l****’Agència Valenciana d’Igual****tat en la Diversitat**

1. De la Direcció General de l’Agència Valenciana d’Igualtat en la Diversitat depenen les següents unitats administratives:

1.1. Subdirecció General d’Infància, a la qual corresponen específicament les funcions relatives a la promoció dels drets dels infants, en especial el dret de participació com a ciutadans actius i de promoció del seu benestar; també exercirà les facultats que li delegue o encomane expressament la Direcció General.

1.2. Servei de Promoció de la Diversitat, Programes de Famílies i Polítiques de Temps, al qual corresponen les funcions següents:

a) Estudiar i proposar programes, mesures i normes que tinguen per objecte promoure l’exercici efectiu del dret constitucional d’igualtat per als col·lectius de la diversitat.

b) Posar en marxa polítiques d’igualtat per als col·lectius de la diversitat, en col·laboració amb la resta de les administracions públiques.

c) Preparar, tramitar y gestionar subvencions i ajudes destinades a posar en marxa programes d’igualtat per als col·lectius de la diversitat i de sensibilització en els valors de la diversitat, i fer-ne el seguiment.

d) Preparar, tramitar i gestionar els programes destinats a fomentar la protecció de les famílies i de posada en valor de la diversitat familiar, especialment d’aquelles en situació de vulnerabilitat social.

e) Gestionar i impulsar els punts de trobada familiar i fomentar la mediació.

f) Preparar, tramitar i gestionar els programes destinats a afavorir la coresponsabilitat i la conciliació de la vida personal, familiar i laboral, i afavorir una millor qualitat de vida de les famílies a través de noves polítiques de gestió del temps.

g) Gestionar, en el marc de les iniciatives europees, projectes encaminats a afavorir la promoció i la implantació de mesures de foment de la conciliació de la vida personal, familiar i laboral.

h) Prestar suport tècnic als diferents órgans consultius en matèria de diversitat dependents de la Generalitat valenciana.

i) Impulsar i gestionar els fons bibliogràfic especialitzat en diversitat que siguen titularitat de la Direcció General.

j) Aquelles que, en el marc del seu àmbit funcional, li encomane la Direcció General.

1.3. Servei d’Igualtat de Tracte, contra la Discriminació i els Delictes d’Odi, al qual corresponen les funciones següents:

a) Realitzar totes aquelles accions encaminades a l’eliminació de tota situació de violència, directa o indirecta, sobre els col·lectius de la diversitat.

b) Preparar, tramitar i gestionar subvencions i ajudes destinades a posar en marxa programes de suport a les víctimes de delictes d’odi, així com a coadjuvar en la tramitació de les denúncies que es formulen, i fer-ne el seguiment.

c) Coordinar l’actuació dels diversos organismes i entitats de la Generalitat amb l’objectiu de l’eradicació del racisme, la xenofóbia, el feixisme, l’homofóbia, i qualsevol altra forma d’intolerància cap a col·lectius en raó de la seua diversitat sexual, ètnica, personal, social, etc.

d) Realitzar i promoure estudis sobre la situació dels delictes d’odi a la Comunitat Valenciana.

e) Fomentar l’eradicació de conductes socials discriminatóries cap als col·lectius de la diversitat mitjançant campanyes de sensibilització, jornades i tallers, per tal de previndre aquesta violència.

f) Gestionar, en el marc de les iniciatives europees, projectes encaminats a la denúncia, la prevenció i els estudis dels delictes d’odi.

g) Participar, en representació de la Generalitat, en les xarxes d’igualtat de tracte i no-discriminació, així com en els órgans en què siga requerit.

h) Recuperar la memória de les persones víctimes de delictes d’odi.

i) Col·laborar amb altres administracions públiques i amb les fiscalies especialitzades en delictes d’odi.

j) Aquelles que, en el marc del seu àmbit funcional, li encomane la Direcció General.

 

CAPÍTOL IV. Sotssecretaria

 

**Article 21. Sotssecretaria**

1. La Sotssecretaria, sota la dependència directa de la persona titular del departament, exercirà les competències establides en l’article 69 de la Llei del Consell, i tindrà, entre d’altres, les competències següents:

a) Exercir la superior coordinació i supervisió administrativa i tècnica de les direccions territorials.

b) Dirigir i gestionar els serveis generals i les dependències comunes del departament.

c) Emetre els informes preceptius dels projectes normatius, convenis i acords de col·laboració que proposen a la Presidència i tramiten els diferents centres directius, i dels assumptes que hagen de sotmetre’s al Consell, al president de la Generalitat o a altres órgans.

d) Portar la gestió patrimonial dels béns afectats al departament.

e) Realitzar la planificació i la programació económiques, incloent-hi les inversions; elaborar la proposta d’avantprojecte del pressupost anual; tramitar les modificacions pressupostàries, i realitzar el seguiment de l’execució del pressupost.

f) Tramitar i formalitzar els ingressos que s’originen a causa de les activitats dels diferents centres directius del departament.

g) Tramitar els expedients de contractació, excepte en els casos de delegació que s’establisquen.

h) Gestionar les despeses de personal, excepte en els casos de delegació que s’establisquen.

i) Disposar la publicació en els diaris oficials, quan siga procedent, de les disposicions, resolucions i anuncis que emanen d’órgans del departament.

j) Elaborar estudis i anàlisis relatius a la racionalització i la reorganització, tant de l’estructura organitzativa del departament com dels procediments de gestió que s’hi realitzen, i coordinar els treballs que en aquesta matèria elaboren altres órgans o unitats del departament.

k) En col·laboració amb la Direcció General de Planificació, Ordenació, Avaluació i Qualitat, impulsar i, si és el cas, elaborar normes, plans i projectes d’actuació relacionats amb les competències assignades al departament, i col·laborar-hi.

l) Exercir les funcions assignades per la normativa vigent en matèria de millora de la qualitat dels serveis públics no assignades específicament a un altre centre directiu.

m) Informar els avantprojectes i els projectes normatius que provinguen d’unes altres conselleries.

n) Exercir la potestat disciplinària respecte al personal adscrit al departament, tret del cas que la sanció proposada siga la separació del servei.

o) Promoure i coordinar les accions i mesures de transparència que s’establisquen en l’àmbit del departament, en compliment del que disposa la Llei 2/2015, de 2 d’abril, de Transparència, Bon Govern i Participació Ciutadana de la Comunitat Valenciana, i fer-ne el seguiment i vigilància.

2. De la Sotssecretaria depenen les unitats següents:

a) La Secretaria General Administrativa.

b) La Subdirecció General del Gabinet Tècnic.

c) L’Oficina de Suport a la Portaveu.

d) L’Oficina del Secretariat del Consell.

 

**Article 22. Secretaria General Administrativa**

1. La Secretaria General Administrativa, de conformitat amb alló que disposa l’article 73 de la Llei del Consell, és la unitat amb la màxima jerarquia de nivell administratiu del departament, i li corresponen les funcions establides en l’article 73.2 de la Llei del Consell.

2. La Secretaria General Administrativa s’estructura en els serveis següents:

2.1. Servei de Gestió Económica i Pressupostària, al qual corresponen les funcions següents:

a) Elaborar l’avantprojecte de pressupostos del departament.

b) Tramitar les propostes de modificacions pressupostàries.

c) Tramitar i formalitzar els ingressos que s’originen per les activitats dels diversos centres directius del departament.

d) Controlar l’execució pressupostària i económica de tots els programes pressupostaris del departament i de la Conselleria i fer-ne el seguiment, i gestionar el corresponent a direcció i a serveis generals.

e) Coordinar les distintes caixes pagadores del departament, comptabilitzar els comptes justificatius dels fons de caixa fixa gestionats pels centres directius del departament, i fer-ne el seguiment.

f) Supervisar l’activitat de gestió economicopressupostària que realitzen altres unitats del departament.

g) Avaluar els programes pressupostaris i, en general, realitzar totes les funcions de caràcter económic i pressupostari encomanades pels órgans superiors.

h) Establir les directrius per a la gestió correcta de gastos i ingressos i l’óptima utilització dels recursos.

i) Dissenyar i mantindre actualitzats els programes d’informació i gestió económica del departament.

j) Realitzar la gestió patrimonial dels béns mobles del departament.

k) Qualsevol altra funció relativa a la gestió económica o pressupostària que, en el marc del seu àmbit funcional, li encomane la Secretaria General Administrativa.

l) Realitzar la gestió de la formalització de les subvencions nominatives aprovades per la llei de pressupostos de la Generalitat, els beneficiaris de les quals siguen entitats locals.

2.2. Servei de Personal, al qual corresponen les funcions següents:

a) Preparar les propostes de modificació de les relacions de llocs de treball i les actualitzacions.

b) Tramitar les incidències de personal dels serveis centrals del departament.

c) Conservar i custodiar els expedients personals de les persones empleades públiques al servei del departament

d) Vetlar pel compliment de la normativa en matèria de personal.

e) Tramitar els expedients disciplinaris.

f) Realitzar els estudis, les propostes i les actuacions que, respecte al personal del departament hagen d’efectuar-se.

g) Tramitar les reclamacions administratives prèvies a l’exercici d’accions laborals.

h) Qualssevol altres funcions relatives a matèries de personal dels serveis centrals del departament.

i) Tramitar totes les incidències relatives a la gestió de nómina del personal adscrit al departament.

j) Qualsevol altra funció relativa al personal que, en el marc del seu àmbit funcional, li encomane la Secretaria General Administrativa.

2.3. Servei de Coordinació Administrativa i Suport Tècnic, al qual corresponen les funcions següents:

a) Col·laborar amb els centres directius del departament en l’elaboració dels projectes normatius, així com tramitar-los.

b) Racionalitzar els procediments administratius, en col·laboració amb les restants unitats del departament.

c) Assistir tècnicament les direccions generals per a la preparació de convocatóries de subvencions i concerts, així com per a la implantació de procediments de gestió.

d) Assistir tècnicament i administrativament els órgans de participació social del departament.

e) Gestionar i coordinar les diferents oficines d’informació pública del departament i vetlar pel funcionament correcte del Registre General d’entrada i eixida de documents.

f) Coordinar, supervisar i impulsar la tramitació dels convenis de col·laboració que haja de subscriure el departament, fer-ne el seguiment i remetre’ls al Registre de Convenis.

g) Realitzar estudis i propostes sobre normalització de documentació administrativa.

h) Supervisar i remetre els expedients corresponents als assumptes que s’hagen d’elevar a la Comissió de Secretaris Autonómics i Sotssecretaris i al Consell, perquè siguen aprovats o en prenguen coneixement; preparar l’informe de la Sotssecretaria, i traslladar els acords al centre directiu corresponent del departament.

i) Tramitar la publicació de normes i actes del departament en els diaris oficials.

j) Qualsevol altra funció relativa a coordinació i suport tècnic que, dins del seu àmbit funcional, li siga encomanada per la Secretaria General Administrativa.

2.4. Servei de Contractació i Assumptes Generals, al qual corresponen les funcions següents:

a) Analitzar, dissenyar, determinar i ordenar criteris en relació amb les contractacions que s’efectuen.

b) Estudiar, preparar i formalitzar els expedients de contractació del departament.

c) Portar el seguiment de l’execució dels expedients de contractació del departament.

d) Elaborar informes, propostes de resolució i la resta d’incidències que es deriven dels contractes.

e) Realitzar la gestió patrimonial dels béns immobles adscrits al departament.

f) Qualsevol altra funció relativa a contractació i patrimoni.

g) Gestionar les adquisicions de material de tipus general, necessari per al funcionament normal del departament.

h) Establir criteris de racionalització i homogeneïtzació en matèria d’adquisició i utilització de material de tipus general, i elaborar la proposta i gestionar l’adquisició de mobiliari i material fungible i inventariable.

i) Gestionar els assumptes generals, com ara règim interior, parc móbil, manteniment d’instal·lacions, arxiu general i altres comeses semblants.

j) Qualsevol altra funció relativa a contractació i assumptes generals que, dins del seu àmbit funcional, li siga encomanada per la Secretaria General Administrativa.

 

**Article 23. Subdirecció General del Gabinet Tècnic**

1. Sota la dependència funcional de la persona titular de la Vicepresidència i Conselleria d’Igualtat i Polítiques Inclusives, i orgànica de la Sotssecretaria, a la Subdirecció General del Gabinet Tècnic li corresponen les funcions concernents a assessorament tècnic, informes, estudis, documentació i seguiment parlamentari. A més, exercirà la Unitat d’Igualtat del departament, amb caràcter transversal i en coordinació amb la Direcció General de l’Institut Valencià de les Dones i per la Igualtat de Gènere. Les funcions com a unitat d’igualtat seran:

a) Vetlar per l’aplicació efectiva del principi d’igualtat entre dones i homes.

b) Dur a terme el seguiment, l’avaluació del desenvolupament i el grau de compliment de la normativa vigent en matèria d’igualtat entre dones i homes.

c) Assessorar en l’elaboració d’informes sobre impacte per raó de gènere.

d) Supervisar i proposar mesures per a la incorporació de la perspectiva de gènere en els contractes, subvencions, convenis, acords, gestió de recursos humans i qualsevol altra actuació que es duga a terme en l’àmbit de les seues competències, així com analitzar l’impacte dels resultats que el fet de realitzar-les ha tingut respecte del gènere.

e) Supervisar i proposar mesures per a la incorporació de la perspectiva de gènere en l’elaboració dels pressupostos.

f) Demanar la informació estadística generada per l’activitat del departament i assessorar en relació amb l’elaboració, així com realitzar l’anàlisi, el seguiment i el control, des de la dimensió de gènere, de les estadístiques oficials relacionades amb el seu àmbit competencial.

g) Promoure l’elaboració d’estudis d’investigació i informes tècnics de diagnóstic de la situació de les dones, en relació amb les àrees d’activitat del departament, amb la finalitat de detectar i corregir possibles situacions de desigualtat entre dones i homes.

h) Assessorar en l’elaboració dels plans d’igualtat previstos en la normativa de funció pública valenciana, col·laborar en l’avaluació i proposar l’adopció de mesures correctores.

i) Impulsar la formació i la sensibilització del personal del seu departament en relació a l’abast i significat del principi d’igualtat d’oportunitats entre dones i homes, per mitjà de la formulació de propostes d’accions formatives a la Direcció General d’Institut Valencià de les Dones i per la Igualtat de Gènere.

j) Impulsar i proposar mesures específiques adreçades a corregir situacions de desigualtat social que afecten especialment dones en exclusió social, víctimes de violència o que pateixen discriminació múltiple.

k) Promoure i impulsar el desenvolupament de mesures de coresponsabilitat i conciliació de la vida personal, laboral i familiar que s’adopten des del departament amb competències en funció pública.

2. La Subdirecció General del Gabinet Tècnic s’estructura en els serveis següents:

2.1. Servei d’Informes i Activitat Parlamentària, al qual correspon assessorar, d’acord amb criteris de competència tècnica i des d’una perspectiva pluridisciplinar, la persona titular del departament; elaborar i analitzar la informació i documentació sobre les matèries própies del departament, preparant els informes i estudis tècnics i memóries necessaris, i proposar i tramitar les actuacions del departament relacionades amb l’activitat parlamentària.

2.2. Servei de Documentació, Publicacions i Estadística Departamental, al qual correspon obtindre dades estadístiques, elaborar informes i memóries d’activitats per al desenvolupament de les funcions d’assessorament corresponents a la Subdirecció General, tramitar i coordinar l’edició de les publicacions del departament, recopilar bases de dades documentals, distribuir estudis i informes d’interés, així com donar suport tècnic a la relació amb la Sindicatura de Greuges i el Defensor del Poble, en l’àmbit del departament.

 

**Article 24. Oficina de Suport a la Portaveu**

1. Depenent funcionalment de la persona titular de la Vicepresidència i Conselleria d’Igualtat i Polítiques Inclusives, com a portaveu del Consell, i orgànicament de la Sotssecretaria, l’Oficina de Suport a la Portaveu, amb el rang de subdirecció general, exercirà les funcions d’assistència tècnica, direcció comuna, impuls i coordinació que se li assignen.

2. De l’Oficina de Suport a la Portaveu depén el Servei de Coordinació de la Portaveu, al qual competeix l’establiment i la coordinació de les relacions amb els órgans, organismes i departaments autonómics.

 

**Article 25. Oficina del Secretariat del Consell**

1. Depenent funcionalment de la persona titular de la Vicepresidència i Conselleria d’Igualtat i Polítiques Inclusives, com a secretaria del Consell, i orgànicament de la Sotssecretaria, l’Oficina del Secretariat del Consell, amb el rang de subdirecció general, exercirà el suport administratiu de les reunions del Consell, elaborarà les actes de les reunions del Consell, formalitzarà els decrets i acords aprovats pel Consell i tramitarà les comunicacions al Consell Jurídic Consultiu de la Comunitat Valenciana en relació amb els actes i disposicions generals adoptats pel Consell.

Per al compliment de les seues funcions, l’Oficina del Secretariat del Consell rebrà el suport de la Direcció General de Relacions amb les Corts.

2. De l’Oficina del Secretariat del Consell depén el Servei del Secretariat del Consell, al qual corresponen les funcions següents:

a) Formalitzar els decrets i acords aprovats pel Consell i elaborar les actes de les seues reunions.

b) Tramitar les comunicacions al Consell Jurídic Consultiu de la Comunitat Valenciana en relació amb els actes i disposicions generals adoptats pel Consell.

c) Qualssevol altres funcions d’anàloga finalitat que li siguen encomanades.

 

TÍTOL III. Organització territorial

 

**Article 26. Direccions territorials**

1. Com a expressió del principi de desconcentració administrativa, a les capitals de les províncies d’Alacant, Castelló i València hi ha una direcció territorial d’Igualtat i Polítiques Inclusives, amb rang de subdirecció general, sota la dependència orgànica de la Sotssecretaria i amb competència en el territori de la respectiva província.

2. Funcionalment, les direccions territorials depenen de les secretaries autonómiques mitjançant els diversos centres directius del departament, en funció de la matèria a la qual, en cada cas, es referisca l’actuació administrativa corresponent.

 

**Article 27. Atribucions de la directora o director territorial**

1. Al capdavant de cada direcció territorial està la directora o director territorial d’Igualtat i Polítiques Inclusives, amb el caràcter de representants permanents del departament en el seu respectiu àmbit.

2. A la persona titular de la direcció territorial li correspon la direcció de tots els serveis, programes i activitats que exerceixen les unitats dependents de la direcció territorial de l’àmbit de la seua competència, sense perjuí de la dependència funcional que s’establisca respecte a cada un dels diversos centres directius del departament, segons l’índole de la matèria.

 

**Article 28. Funcions de la directora o director territorial**

1. Correspon a la persona titular de la direcció territorial vetlar per l’adequat desenvolupament i execució de les funcions própies de la Vicepresidència i Conselleria d’Igualtat i Polítiques Inclusives en el seu àmbit territorial.

2. El titular de la direcció territorial exerceix les funcions que li atribueixen les disposicions vigents, així com les que expressament li deleguen els órgans directius competents.

 

**Article 29. Estructura de les direccions territorials d****’Igualtat i Polítiqu****es Inclusives**

Per a l’exercici de les seues funcions, les direccions territorials s’estructuren, atenent la diversitat de càrregues administratives existent, en els serveis que es detallen per a cadascuna en els apartats següents.

1. La Direcció Territorial d’Alacant s’estructura en els serveis següents:

1.1. Secretaria Territorial, que tindrà rang de servei, a la qual correspon la coordinació interna dels serveis i unitats administratius en l’àmbit de la Direcció Territorial; també exerceix les funcions relatives a la gestió administrativa en matèria de personal, gestió económica i pressupostària, contractació administrativa, assumptes generals, informació i registre d’entrada i eixida de documents.

1.2. Servei de Coordinació dels Serveis Socials i Autonomia Personal, al qual corresponen les funcions relatives a les matèries d’atenció social a persones amb diversitat funcional, persones tutelades per la Generalitat, persones dependents i majors, així com la gestió i la coordinació de programes socials bàsics i comunitaris, seguint les directrius de la Direcció Territorial i de les direccions generals que exercisquen aquestes competències.

1.3. Servei de Prestacions i d’Avaluació de Persones amb Diversitat Funcional, al qual corresponen les funcions, sota la dependència de la Direcció Territorial, de la gestió de les prestacions económiques en matèria de serveis socials, de les prestacions no contributives i de la Renda Garantida de Ciutadania, la direcció del centre o centres d’avaluació de persones amb diversitat funcional, així com la planificació dels criteris i l’homogeneïtzació de les propostes d’actuació dels equips de treball en els seus respectius centres.

1.4. Servei de Menor i Igualtat, al qual corresponen les funcions relatives a la gestió, en el seu àmbit territorial, de les matèries relacionades amb menors, adopcions, diversitat familiar i igualtat.

2. La Direcció Territorial de Castelló s’estructura en els serveis següents:

2.1. Secretaria Territorial, que tindrà rang de servei, al qual correspon la coordinació interna dels serveis i unitats administratius en l’àmbit de la Direcció Territorial; també exerceix les funcions relatives a la gestió administrativa en matèria de personal, gestió económica i pressupostària, contractació administrativa, assumptes generals, informació i registre d’entrada i eixida de documents.

2.2. Servei de Coordinació dels Serveis Socials, Autonomia Personal i Persones amb Diversitat Funcional, al qual corresponen les funcions relatives a la gestió de les prestacions económiques en matèria de serveis socials, prestacions no contributives i Renda Garantida de Ciutadania, les relatives a les matèries d’atenció social a persones amb diversitat funcional, persones tutelades per la Generalitat, persones dependents i majors; a la gestió i coordinació de programes socials bàsics i comunitaris, a la direcció del centre o centres d’Avaluació de persones amb diversitat funcional, així com a la planificació dels criteris i l’homogeneïtzació de les propostes d’actuació dels equips de treball en els seus respectius centres, seguint les directrius de la Direcció Territorial i les de les direccions generals que exercisquen aquestes competències.

2.3. Servei de Menor i Igualtat, al qual corresponen les funcions relatives a la gestió, en el seu àmbit territorial, de les matèries relacionades amb menors, adopcions, diversitat familiar i igualtat.

3. La Direcció Territorial de València s’estructura en els serveis següents:

3.1. Secretaria Territorial, que tindrà rang de servei, al qual correspon la coordinació interna dels serveis i unitats administratius en l’àmbit de la Direcció Territorial; també exerceix les funcions relatives a la gestió administrativa en matèria de personal, assumptes generals, informació i registre d’entrada i eixida de documents.

3.2. Servei de Gestió Administrativa, al qual corresponen les funcions de contractació administrativa i gestió económica i pressupostària.

3.3. Servei de Coordinació dels Serveis Socials i Autonomia Personal, al qual corresponen les funcions relatives a la gestió de les prestacions económiques en matèria de serveis socials, prestacions no contributives i Renda Garantida de Ciutadania; les relatives a les matèries d’atenció social a persones amb discapacitat, persones tutelades per la Generalitat, persones dependents i majors, i a l’acció social i comunitària, seguint les directrius de la Direcció Territorial i les direccions generals que exercisquen aquestes competències. ****[2]****

3.4. Servei d’Avaluació de Persones amb Diversitat Funcional, al qual corresponen les funcions, sota la dependència de la Direcció Territorial, de dirigir el centre o centres d’Avaluació de persones amb diversitat funcional, així com planificar els criteris i homogeneïtzar les propostes d’actuació dels equips de treball en els seus respectius centres.

3.5. Servei de Menor i Igualtat, al qual corresponen les funcions relatives a la gestió, en el seu àmbit territorial, de les matèries relacionades amb menors, adopcions, diversitat familiar i igualtat.

 

**Article 30. Facultat de resoldre els expedients**

Quan alguna disposició atribuïsca una altra competència a la Vicepresidència i Conselleria d’Igualtat i Polítiques Inclusives sense especificar l’órgan que haja d’exercir-la, s’entendrà que la facultat d’instruir i de resoldre els expedients correspon als órgans territorials competents per raó de la matèria, i, si n’hi ha diversos, al superior jeràrquic comú.

 

**Article 31. Suplència**

En els casos de vacant, absència o malaltia de la persona titular de les direccions territorials d’Igualtat i Polítiques Inclusives, serà substituïda per la persona titular de l’órgan que corresponga seguint l’ordre en què apareixen esmentats en l’apartat corresponent a la direcció territorial que es tracte en l’article 29 d’aquest reglament.

Les persones titulars de la secretaria territorial i dels diferents serveis de la direcció territorial se substituiran entre ells en els supósits indicats, seguint el mateix ordre establit en el paràgraf anterior.

Aquest punt es farà constar en les resolucions i actes administratius que s’adopten per suplència.

 

DISPOSICIONS ADDICIONALS

 

**Primera. Estructura de l****’Institut Valencià d’Acció Social (IVAS)**

1. De la Direcció General de l’Institut Valencià d’Acció Social depén directament la Subdirecció General de l’IVAS, lloc de treball de naturalesa funcionarial, la creació, gestió i provisió del qual es regirà per la normativa en matèria de funció pública.

La Subdirecció té encomanades les funcions següents:

a) Planificar, coordinar i supervisar administrativament i tècnica tots els serveis, programes i unitats de l’Institut.

b) Fer el seguiment i la supervisió dels centres i serveis especialitzats gestionats per l’Institut, així com els programes i les actuacions d’inserció social i laboral i d’acció social encomanats a l’Institut.

c) Avaluar les actuacions tècniques, professionals i administratives que siguen necessàries per a la tramitació de les prestacions sociosanitàries encomanades a l’Institut, i fer-ne el seguiment.

d) Coordinar les accions i programes que té encomanat l’IVAS per a afavorir l’ocupació de les persones amb discapacitat, així com impulsar el disseny dels criteris i protocols d’atenció a les persones ateses pels serveis gestionats per l’Institut, i fer-ne el seguiment i l’avaluació.

e) Planificar i avaluar la gestió economicopressupostària i de contractació.

f) Fer la gestió del personal adscrit a l’IVAS: la selecció, la provisió dels llocs, la gestió de les nómines i de la Seguretat Social, així com la gestió de la formació, la qualificació professional i el control de l’absentisme, sense perjudici de les competències de gestió del personal funcionari que corresponguen al departament competent en matèria de funció pública.

g) Planificar i dirigir la gestió i el manteniment d’infraestructures, instal·lacions i immobles adscrits a l’Institut.

h) Qualsevol altra tasca anàloga que se li encomane.

2. Amb l’autorització prèvia de la direcció general competent en matèria de pressupostos, i d’acord amb la disponibilitat pressupostària de l’Institut, es modificarà de forma gradual la relació de llocs de treball de l’IVAS per a crear llocs de naturalesa funcionarial quan tinguen encomanades funcions que suposen l’exercici de potestats públiques.

 

**Segona. Comissió de Transparència**

En els termes que s’establisquen reglamentàriament, es constituirà la Comissió de Transparència dins de l’àmbit del departament i sota la dependència de la Sotssecretaria.

 

**Tercera. Altres unitats administratives**

Amb rang de cap de servei, la Gerència de la Residència de Persones Majors Dependents de Carlet s’integra en l’estructura orgànica de la Direcció Territorial de València, dependent funcionalment de la Direcció General de Serveis Socials i Persones en Situació de Dependència.

 

DISPOSICIÓ TRANSITÒRIA

 

**Única. Règim transitori de les unitats i llocs de treball**

Els diversos centres directius gestionaran els crèdits relatius a les competències que els han estat atribuïdes per aquest decret.

Al mateix temps, les unitats i llocs de treball de nivell administratiu configurades arran de l’anterior estructura de conselleries del Consell i els corresponents reglaments orgànics i funcionals continuaran subsistents, retribuïdes amb càrrec als mateixos crèdits pressupostaris que ho feien fins al moment, i donant el suport administratiu en relació amb aquells assumptes i expedients que els corresponguen en les matèries que gestionaven abans de l’entrada en vigor d’aquest decret, sense perjudici de la competència per a resoldre dels órgans als quals els ha estat atribuïda.

Tot alló es mantindrà fins que es duguen a terme les modificacions pressupostàries derivades d’aquest reglament, així com les actuacions que siguen procedents sobre els llocs de treball esmentats en el marc de la normativa en matèria de funció pública vigent per a l’adequació de la nova estructura orgànica i sense perjudici que, posteriorment, siguen aprovades les relacions de llocs de treball adaptades a aquella. Igualment, des del moment de l’entrada en vigor d’aquest decret, i sense perjudici de l’anterior, es podran produir els canvis d’adscripció d’unitats administratives que siguen procedents, de conformitat amb la reorganització efectuada.

 

DISPOSICIÓ DEROGATÒRIA

 

**Única. Derogació normativa**

Queda derogat el Decret 9/2014, de 10 de gener, del Consell, pel qual s’aprova el Reglament orgànic i funcional de la Conselleria de Benestar Social.

Així mateix, queden derogades totes les disposicions del mateix rang o d’un rang inferior que s’oposen a aquest decret.

 

DISPOSICIONS FINALS

 

**Primera. Desplegament**

Es faculta la persona titular de la Vicepresidència i Conselleria d’Igualtat i Polítiques Inclusives per a dictar totes les disposicions que requerisca el desplegament i l’execució d’aquest decret, en compliment del que disposa l’article 65 de la Llei 5/1983, de 30 de novembre, del Consell.

 

**Segona. Entrada en vigor**

Aquest decret entrarà en vigor l’endemà de publicar-se en el Diari Oficial de la Comunitat Valenciana.

 

València, 18 de setembre de 2015

 

El president de la Generalitat

XIMO PUIG I FERRER

 

La vicepresidenta del Consell

i consellera d’Igualtat i Polítiques Inclusives

MÓNICA OLTRA JARQUE

 

 

 

---

****[1]****Article 9, rectificat per la [**correcció d'errades**](http://www.dogv.gva.es/va/disposicio?sig=008466/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D008466/2015) del Decret 152/2015 publicada en el DOGV núm 7647 de 30.10.2015. Ref. Base Dades 008466/2015.

****[2]****Article 29.3.3, rectificat per la [**correcció d'errades**](http://www.dogv.gva.es/va/disposicio?sig=008466/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D008466/2015) publicada en el 30.10.2015.


Còpia Permalink ELI